Lorea Intxausti

Lorea Intxausti Oregi (Donostia, Gipuzkoa, 2000ko martxoaren 13a) euskal aktorea da.

Go!azen (ETB1), Vaya Semanita (ETB2) eta Muertos, SL (Movistar+, Netflix) telesailetan parte hartzeagatik da ezaguna, baita Maleficio, la regla de Osha eta Yo no moriré de amor filmetan parte hartzeagatik ere.

 Bizitza 
2012an Donostia Bakearen eta Giza Eskubideen aldeko Ipuinak lehiaketa irabazi zuen eta 2014an Euskadiko Eduardo Txillida Olinpiada Matematikoan saritua izan zen. Donostiako Axular Lizeoan ikasi zuen. Gero batxilergoa La Salle Donostia Ikastetxean egin zuen. Batxilergoa amaitu zuen bere promozioko lehena, hamarretik hamarreko batez besteko notarekin eta ohorezko matrikula saria lortu zuen espediente akademiko onenarengatik.

Informatika ingeniaritzako eta enpresen administrazio eta zuzendaritzako gradu bikoitza ikasi zuen Deustuko Unibertsitatean, eta 2023an graduatu zen. 2022-2023ko ADEn Gradu Amaierako Lan Onenaren Sebastian Iruretagoyena Saria jaso zuen "Goazen Udalekuak. Enpresa sortzeko proiektua" proiektuagatik.

2023ko ekainean Donostiako TAE (Arte Eszenikoen Tailerra) eskolan graduatu zen. 

 Aktore ibilbidea 
Gero Axular Dantza Taldean aritu izan da. Gaztetxo antzerki eskolan ibilitakoa da, Charlie eta Txokolate Fabrika musikala egiteko kastingera aurkeztu ondoren. Bertan 8 obra antzeztu ditu, baita ume eta gazteez osatutako aktore taldeen 3 zuzendu ere.

Goǃazen telesailean, Juneren paperean, Goǃazen 6.0, Go!azen Etxean, eta ondorengo Goǃazeneko 7.0, 8.0, 9.0, 10.0 eta 11.0 denboraldietako protagonistetako bat izan da.

2020an hasi zen sketchak egiten, Vaya Semanita Xtream programa berezian, Andoni Agirregomezkorta, Iker Galartza, Maribel Salas eta Miriam Cabezarekin batera. 2021, 2022 eta 2023 urteetan Ene!flix programaren 3 denboraldietan aritu zen, hemen ere sketchak egiten. 2024an Vaya Semanita formatuaren itzuleran, programa ezagunaren betiko aktore taldeari batu zaio Lorea. 

2023 eta 2024 urteetan Movistarren Muertos, S.L. telesailaren lehengo hiru denboraldiak grabatu ditu. Besteen artean, Aitziber Garmendia euskal aktorearekin eta Carlos Arecesekin batera. Pertsonaia protagonistetako bat antzeztu du, ehortetxeko kafetegiko zerbitzaria: Laia.  2025etik Netflix plataformak eskaintzen ditu hiru denboraldiak 

Antzerkiari dagokionez, bere azken lanen artean, Arriaga Antzokian estreinatutako Bihar arte soilik, Solo hasta mañana eta Fake Begiari tranpa, Fake Trampantojo obrez gain, Euskalduna Jauregian Loli Astorekarekin batera, Emakume Abertzale Batzaren mendeurrean egindako Tere y Tere obra aipatu daiteke. 

Bestelako lanak ere egin ditu, kultura sustatzeko Liburu Challenge bezalakoak, galen eta ebentoen aurkezpenak, bikoizketa lanak, potkastak eta abar. 

 Lanen zerrenda 

 Telebista 
 Goǃazen 6.0 (2019-2020). June (13 atal)
 Goǃazen 2020 gabon zahar gaueko saio berezia (2019)
 Vaya Semanita Xtream (2020)
 Go!azen Etxean (2020)
 Goǃazen 7.0 (2020-2021)
 Ene!flix 2021 (2021)
 Go!azen 8.0 (2021-2022)
 Ene!flix 2022 (2022)
 Go!azen 9.0 (2022-2023)
 Ene!flix 2023 (2023)
 Go!azen 10.0 (2023-2024)
 Go!azen 11.0 (2024-2025)
 Muertos S.L. (2024-...). Laia.
 Vaya Semanita (2024-...)

 Zinea 

 Normas de higiene, dir. Amaia San Sebastián (2023) 
 Maleficio, la regla de Osha, dir. Ángel González (2025)
 Yo no moriré de amor, dir. Marta Matute (2026)
 Upiro, dir. Óscar Martín (2026)

 Antzerkia 
 Fake. Begiari tranpa (2021-2023)
 Fake. Trampantojo (2021-2023)
 Tere y tere. Emakume Abertzale Batzaren mendeurrean (2022)
 Bihar arte soilik (2024)
 Solo Hasta Mañana (2024)

 Antzerki musikala 

 Charlie y la fábrica de chocolate (2013)

 Bestelako lanak 

 Liburu Challenge (2020, 2021)
 Begiradak Nazioarteko Zinemaldi Amateurraren aurkezpena (2022, 2023)
 Sara eta Paul potkasta (2022)
 Mon cirque à moi filmaren bikoizketa. Bikoizketaren zuzendaria Iñaki Beraetxe (2022) 

 Erreferentziak 

 Kanpo estekak 
Lorea Intxausti MCArtistas webgunean

Kategoria:Donostiarrak
Kategoria:Gipuzkoako aktoreak
Kategoria:Euskal Herriko emakume aktoreak
Kategoria:2000ko jaiotzak